Poliisille tuli tehtävä koululle Alahärmässä maanantaina aamupäivällä.

Iltalehden tietojen mukaan joukko oppilaita ja opettajia ajautui tappeluun Kauhavalla Alahärmän kirkonkylän koululla maanantaina aamupäivällä.

Pohjanmaan poliisin mukaan poliisi sai hälytyksen koululle, mutta kukaan ei loukkaantunut vakavasti.

- Poliisille tuli tehtävä ja väkivaltaakin on ollut, mutta vakavia vammoja ei tullut. Tilanne on ohi. Vielä ei ole rikosilmoitustakaan laadittu, eikä osallisten lukumäärästäkään ole tietoa, päivystävä tutkinnanjohtaja kertoo Iltalehdelle.

Poliisi tutkii tapausta pahoinpitelynä.